Bolzanon voitonmonumentti

Bolzanon voitonmonumentti (ital. Monumento alla Vittoria, saks. Siegesdenkmal) on ensimmäisen maailmansodan muistoksi pystytetty riemukaari Bolzanon kaupungissa Italiassa. Se on pystytetty Benito Mussolinin määräyksestä vuonna 1928. Portin on suunnitellut italialainen arkkitehti Marcello Piacentini. Se muistuttaa antiikin roomalaisten riemukaaria. Kaaren julkisivussa on latinankielinen kirjoitus: HIC PATRIAE FINES SISTE SIGNA / HINC CETEROS EXCOLVIMVS LINGVA LEGIBVS ARTIBVS. (suom. Tästä alkaa isänmaamme. Tästä lähtien olemme opettaneet muille kieltä, lakia ja kulttuuria.) Mussolini tilasi muistomerkin vastauksena saksalaisten yrityksiin nostaa esiin Italian saksankielisen etelätirolilaisen vähemmistön kysymystä kansainvälisesti. Teoksen poliittinen merkitys käy ilmi paikan valinnasta: samalle Bolzanon aukiolle oli sodan aikana suunniteltu pystytettäväksi saksalaisten voiton muistomerkki. Lähteeet